הצעה 1:

הצעה זו מתבססת על תקנת החירום שהממשלה הכריזה עליה בעקבות משבר הקורונה ובעקבותיה עלול להיווצר בעיה חדשה. בעוד שלפי סעיף 39(ו) לחוק יסוד: הממשלה (להלן: חו"י), התקנה תבוטל לאחר שלושה חודשים למעט מתן הארכה, במקרה דנן, מספיק לעבוד במוקד הארצי להתמודדות עם משבר הקורונה (להלן: המוקד) חודש בלבד על מנת לקבל אזרחות ישראלית, דבר היוביל לתעדוף מוגבר של שחקנים זרים על פני ישראלים ובלימתם מהתקדמות בקריירה ובמעמד.

מערבי יגיב בכך שיסבור שתקנת החירום עומדת בכל שלושת המבחנים שלוין מציג (פורז, לוין 8): **מטרה ספציפית כדין (מטרה חיונית):** המוקד לוקה במחסור כבד בכוח אדם, לכן, יש צורך הכרחי להעלות את כמות האנשים אשר יעבדו במוקד, במיוחד כאשר מדובר על זה הארצי, על מנת לשמור על תפקודו ולהצליח להילחם במשבר הקורונה. **אמצעי כדין (סמכות לפי חוק זה):** לפי סעיף 39(א) בחו"י, הממשלה רשאית להתקין תקנות שעת חירום כדי בין היתר להגן על ביטחון הציבור ולספק שירותים חיוניים. התקנה שהתקינה הממשלה כחודש לפני הצעתו של מערבי נעשתה מטעם סמכות. **שיקול-דעת כדין בדבר היחס בין המטרה לבין האמצעי:** האמצעי שהוא מתן אזרחות ישראלית לכל אדם הנרשם למוקד ועובד שם כחודש מקדם את המטרה, מפני שההבטחה לקבלת אזרחות מעלה את המוטיביציה וההתעניינות של אנשים מסוימים להירשם למוקד ולמלא את המחסור בכוח אדם.

על כך יענה איגוד שחקני הכדורגל הישראלי (להלן: האיגוד) שזה נושא שעדיף להסדיר בחקיקה רגילה, מפני שכאשר קיימת אפשרות לקיים הליכי חקיקה בכנסת, יש להעדיף את האפשרות הזו על פני התקנת תקנות חירום (פורז, לוין 8). האיגוד יעמוד על כך שיש להביא בפני כלל הכנסת את התקנה מפאת חשש בפגיעה בעקרון הפרדת הרשויות (האגודה לזכויות האזרח, רובינשטיין 3).

בתגובה, מערבי יטען שהתקנות קשורות באופן ישיר למצב החירום ועדיין ניתן יהיה להשתמש בחוק המסגרת "חוק הפיקוח על מצרכים ושירותים". לפי סעיף 5 לחוק זה, ניתן להסמיך שר להיות מוסמך על פעילותיו של מפעל העוסק בפעולה חיונית. בענייננו, מאחר שהמוקד אחראי לשירותים חיוניים הדואגים לביטחון הציבור, כאשר יש בו מחסור קיימת פגיעה באורח ממשי בהלכה התקין של פעולה חיונית ומכאן נובע שהתקנה מקיימת זיקת-סבירות ישירה בינה לבין שעת החירום (שנסי, חשין 19).

**סיכויי ההצלחה:** מענק אזרחות לשחקנים הזרים בקבוצה כנראה יפגע במעמדו של השחקן הישראלי, אך ביהמ"ש לא יפסול זאת משום שאין דבר פסול במנגנון שמערבי הציע. הוא מנצל את ההזדמנות על מנת לפעול באופן חוקי בהתאם להסמכה מפורשת, תכלית כדין וקשר בין האמצעי למטרה, כדי לפי דעתו של הבעלים ירח, להביא למקסום ההישגים של קבוצתו.

מקרה 2

הצעתו של מערבי לירח בנוגע לרישום במרשם האוכלוסין בהתבסס על סעיף 4(א) בחוק השבות בעייתי, מפני שפקיד הרישום מנוע מלקבוע אם הודעתו של אדם מסוים תקפה, הוא מחויב לרשום לפי מה שהודיע לו אותו אדם הביקש רישום בהתאם להשקפתו הסובייקטיבית (שליט, זוסמן 16), לכן, ניתן לטעון שרישום האוכלוסין בפועל חסר משמעות. בנוסף, אותו השחקן אשר נמצא בזוגיות עם יהודייה אמנם יבקש להירשם כנשוי לה, אך היהודייה שאיתה הוא נמצא בזוגיות צריכה להיות בת משפחתו, כלומר, נשואה לו, לפני שעלה ארצה (סטמקה, חשין 27). במקרה שלנו, אין זה הדבר, משום שהוא עדיין לא התחתן איתה.

מערבי יאמר שבעקבות התקנה שהשרה התקינה מכוח סמכותה בחוק השבות, הרישום באוכלוסין יהפוך למחייב, זאת משום שלפקיד הרישום אין סמכויות שיפוטיות בנוגע להחלטה אם אכן בת זוגתו של אותו שחקן נשואה אליו או לא ואף אין לו הרשאה לחקור את העניין (שליט, זוסמן 6). שרת הפנים שהיא גם אוהדת של "בני שלומי" גרמה לכך שבהתקנת התקנה אותו השחקן יהיה זכאי לקבלת תעודת עולה ומכך אזרחות ישראלית לפי סעיף 2(ב) לחוק האזרחות שמקנה אזרחות לכל מי שקיבל תעודת עולה, כל זה מכוח התקנה. יתרה מכך, מבחינה אובייקטיבית סעיף 4א(א) לחוק השבות מסדיר שכל בן זוג של יהודי זכאי לזכויות של יהודי לפי אותו חוק ומאחר שהשחקן הוא בן זוגה של יהודייה, רישומו גרידא כנשוי לבת זוגתו מבלי קשר להשקפה סובייקטיבית כלשהי, תאפשר לו את אותן זכויות.

האיגוד יביא בפני מערבי את השיקול הדמוגרפי, שנחשב לשיקול לגיטימי, אשר אומר כי מתן אפשרות להתאזרחות של בני זוג לא יהודים יביא לחשש בנוגע לשמירה על רוב יהודי במדינת ישראל (עדאלה, פרוקצ'יה 14). ברגע שהשרה התקינה את התקנה הזו, מדינת ישראל נהפכה ליעד מושך עבור אזרחים ממדינות אחרות, משום שהליך האזרוח מהיר מאוד ומקנה אזרחות במדינה דמוקרטית ומתקדמת.

בתגובה, מערבי וירח יסברו כי כל עוד קיים קשר גורל בין השחקן ליהדות, ניתן יהיה לאשר לו את קבלת האזרחות (מרינצ'בה, עמית 55). בענייננו, לא רק שהשחקן נמצא בזוגיות עם יהודייה, הוא גם מתגורר בישראל ואף משחק בליגה המקומית, מה שמחבר אותו בקשר גורל אל היהדות.

**סיכויי ההצלחה:** נראה שהפניה של ירח לשרה תניב הצלחה בנוגע להתאזרחותו של אותו השחקן המדובר ואף תתקבל ע"י ביהמ"ש במקרה הצורך, בזכות התקנה שהתקינה. בלעדיה, ככל הנראה בקשתו לרישום כנשוי לבת זוגתו הייתה מתקבלת, אך הוא לא היה מקבל בעקבותיו זכאות לתעודת עולה. עם זאת, ייתכן שהשיקול הדמוגרפי יגרום להפעלת שיקול דעת בנוגע לשחקן למרות שהוא הוזכר נכון להיום רק באוביטר.

הצעה 3:

אנשי הדת האורתודוקסיים יוכלו לטעון כנגד הצעתו של מערבי כי הגיור הרפורמי עלול להוביל להתבוללות וכי יש לאמץ את מבחן "הקהילה היהודית המוכרת" לאנשים אשר כבר שוהים בתוך ישראל (רגצ'ובה, נאור 29), העומד על כך שהקהילה תהיה מבוססת ופעילה בעלת זהות יהודית משותפת ומשתייכת לאחד הזרמים המוכרים באוכלוסיה היהודית העולמית (טושביים ב, ברק 16). אותם אנשי הדת יגידו שהגיור הרפורמי אינו עונה על הקריטריונים שהוזכרו מאחר שהמתגייר כמעט ולא משתתף בקהילה במהלך התהליך המזורז. הם אף יוסיפו על כך ויאמרו שהסיבה העיקרית שבגללה אותם שחקנים ירצו לעבור את הגיור הרפורמי המזורז היא עקיפת הליכי התאזרחות קשים וממושכים על מנת לקבל מעמד אזרחי שמביא עמו סטטוס חדש במדינה מכוח שבות (טושביים ב, פרוקצ'יה 7), מה שנוגד את תכלית חוק השבות שנועד להביא לעלייתם של יהודים לארץ.

לעומת זאת, השחקנים של ירח כן יוכלו לזכות לתעודת עולה מכוח גיור רפורמי, מפני שבישראל קיימת הכרה בנוגע לגיור אשר תושבים לא יהודים עברו בארץ במסגרת קהילה שאינה אורתודקסית (דהן, חיות 22). הקהילה הרפורמית כן עומדת במבחן "הקהילה היהודית המוכרת" משום שהיא ראשית, **קהילה מבוססת ופעילה**: הקהילה הרפורמית מבוססת בישראל והשחקנים אשר שהו פה עד כה רק בתור תושבים, לא יצטרכו לעבור את הליך הגיור בחו"ל. שנית, בעלת **זהות יהודית משותפת ומסגרות קבועות של ניהול קהילתי:** הזהות היהודית של קהילה זו ידועה והליך הגיור בה נעשה מטעם גוף דתי שהוסמך לכך (דהן, חיות 24). הרכיב האחרון הוא **חלק מהזרמים המרכזיים של היהדות בעולם:** הקהילה המגיירת במקרה דנן, היא קהילה מוכרת הפועלת ברחבי העולם ובין היתר בישראל, דהיינו, ניתן להסיק שאותה קהילה יכולה לפקח ולמנוע ניצול לרעה של הליך הגיור המזורז (טושביים ב, ברק 24). מכל האמור, ביהמ"ש נותן הכרה לכל הליך גיור שנעשה בארץ או בחו"ל ושחקניו של ירח יוכלו לזכות בתעודת עולה ובנפקות חוקית בהתאם לסעיף 2(1) בפקודת העדה הדתית.

**סיכויי ההצלחה:** ההלכה כיום היא שהגיור הרפורמי מתקבל כגיור רשמי במדינת ישראל ולכן, סביר מאוד להניח שסיכויי ההצלחה של הצעה זו גבוהים מאוד והוא יעמוד במבחן בג"ץ. תכלית חוק השבות היא לעודד את עלייתם של היהודים לארץ ובשל כך, יש להכיר בכל גיור.